nibzard/narodne-novine-full-text-markdown huggingface dataset:
## Pravilnik o izmjenama i dopunama Pravilnika o polaganju stručnog ispita za ovlaštenog carinskog zastup­nika

### NN 107/2006 (2.10.2006.), Pravilnik o izmjenama i dopunama Pravilnika o polaganju stručnog ispita za ovlaštenog carinskog zastup­nika

# MINISTARSTVO FINANCIJA

**2387**

Na temelju članka 14. stavka 4. Zakona o uvjetima za obavljanje poslova
zastupanja u carinskom postupku (»Narodne novine«, br. 92/01), ministar
financija donosi

## PRAVILNIK

### O IZMJENAMA I DOPUNAMA PRAVILNIKA O POLAGANJU STRUČNOG ISPITA ZA OVLAŠTENOG CARINSKOG ZASTUPNIKA

Članak 1.

U članku 16. stavku 1. Pravilnika o polaganju stručnog ispita za ovlaštenog
carinskog zastupnika (»Narodne novine«, br. 92/04 i 180/04), brojka »600,00«
zamjenjuje se brojkom »1.000,00«.
U stavku 2., brojka »300,00« zamjenjuje se brojkom »500,00«.
U stavku 3. riječi »posebnog računa Carinske uprave, broj2390001-1500001908«
zamjenjuju se riječima »državnog proračuna«.
U stavku 4. dodaje se tekst, koji glasi:
»Ukoliko je naknadu izvršio poslodavac, Središnji ured Carinske uprave će po
održanom ispitu izvijestiti uplatitelja o rezultatu odnosnoga kandidata.«.

Članak 2.

Ova Pravilnik stupa na snagu osmoga dana od dana objave u »Narodnim novinama«.

Klasa: 118-03/04-01/229
Urbroj: 513-02-1220/1-06-7
Zagreb, 15. rujna 2006.

Ministar financija
**Ivan Šuker**, v. r.

Pravilnik, NN 107/2006-2387
## Rješenje o ispunjavanju uvjeta Messer Croatia plina d.o.o. za obavljanje poslova zaštite na radu za vlastite potrebe

### NN 107/2006 (2.10.2006.), Rješenje o ispunjavanju uvjeta Messer Croatia plina d.o.o. za obavljanje poslova zaštite na radu za vlastite potrebe

# MINISTARSTVO GOSPODARSTVA, RADA I PODUZETNIŠTVA

**2388**

Na zahtjev društva MESSER CROATIA PLIN d.o.o. iz Zaprešića, Industrijska 1, a
temeljem članka 53. stavka 2. Zakona o zaštiti na radu (»Narodne novine«, broj
59/96, 94/96 i 114/03) i članka 10. stavka 1. Pravilnika o ispitivanju radnog
okoliša te strojeva i uređaja s povećanim opasnostima (»Narodne novine«, broj
114/02 i 126/03), ministar gospodarstva, rada i poduzetništva donosi

## RJEŠENJE

I.

MESSER CROATIA PLIN d.o.o. iz Zaprešića, Industrijska 1, ispunjava uvjete za
obavljanje sljedećih poslova zaštite na radu za vlastite potrebe:
1) ispitivanja strojeva i uređaja s povećanim opasnostima.
O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obav­ljati dok ispunjava
propisane uvjete, a o svim promjenama koje se odnose na ispunjavanje uvjeta
društvo je obvezno obavijestiti ovo ministarstvo u roku od 15 dana od dana
nastale promjene.

III.

Ovo rješenje objavit će se u »Narodnim novinama«.

Klasa: UP/I-116-01/04-03/03
Urbroj: 526-08-03/2-06-6
Zagreb, 27. rujna 2006.

p.o. Državna tajnica
**Vera Babić, dipl. iur**., v. r.

Rješenje, NN 107/2006-2388
## Rješenje o ispunjavanju uvjeta Uljanik brodogradilišta d.d. za obavljanje poslova ispitivanja strojeva i uređaja s povećanim opasnostima za vlastite potrebe, te za potrebe svih ostalih trgovačkih društava Grupe Uljanik

### NN 107/2006 (2.10.2006.), Rješenje o ispunjavanju uvjeta Uljanik brodogradilišta d.d. za obavljanje poslova ispitivanja strojeva i uređaja s povećanim opasnostima za vlastite potrebe, te za potrebe svih ostalih trgovačkih društava Grupe Uljanik

# MINISTARSTVO GOSPODARSTVA, RADA I PODUZETNIŠTVA

**2389**

Na zahtjev društva ULJANIK Brodogradilište d.d. iz Pule, Flaciusova 1, a
temeljem članka 53. stavka 2. Zakona o zaštiti na radu (»Narodne novine«, broj
59/96, 94/96 i 114/03) i članka 10. stavka 1. Pravilnika o ispitivanju radnog
okoliša te strojeva i uređaja s povećanim opasnostima (»Narodne novine«, broj
114/02 i 126/03), ministar gospodarstva, rada i poduzetništva donosi

## RJEŠENJE

I.

ULJANIK Brodogradilište d.d. iz Pule, Flaciusova 1, ispunjava uvjete za
obavljanje poslova ispitivanja strojeva i uređaja s povećanim opasnostima za
vlastite potrebe, te za potrebe svih ostalih trgovačkih društava Grupe ULJANIK.
O obavljenim ispitivanjima, navedeno društvo je ovlašteno izdavati isprave.

II.

Ovim rješenjem stavlja se izvan snage rješenje Ministarstva gospodarstva, rada i
poduzetništva klasa: UP/I-116-01/03-03/02, urbroj: 526-08-05-7 od 30. studenoga
2005. godine.

III.

Poslove iz točke I. ovog rješenja navedeno društvo može obav­ljati dok ispunjava
propisane uvjete, a o svim promjenama koje se odnose na ispunjavanje uvjeta
društvo je obvezno obavijestiti ovo ministarstvo u roku od 15 dana od dana
nastale promjene.

IV.

Ovo rješenje objavit će se u »Narodnim novinama«.

Klasa: UP/I-116-01/06-03/01
Urbroj: 526-08-03/2-06-2
Zagreb, 27. rujna 2006.

p.o. Državna tajnica
**Vera Babić, dipl. iur**., v. r.

Rješenje, NN 107/2006-2389
## Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

### NN 108/2006 (4.10.2006.), Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

# HRVATSKI SABOR

**2403**

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Proglašavam Zakon o ovlasti Vlade Republike Hrvatske da ured­bama uređuje
pojedina pitanja iz djelokruga Hrvatskoga sabora, kojega je Hrvatski sabor donio
na sjednici 29. rujna 2006. godine.

Klasa: 011-01/06-01/51
Urbroj: 71-05-03/1-06-2
Zagreb, 3. listopada 2006.

Predsjednik
Republike Hrvatske
**Stjepan Mesić**, v. r.

## ZAKON

### O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Članak 1.

Ovlašćuje se Vlada Republike Hrvatske da uredbama uređuje pitanja tekuće
gospodarske politike iz djelokruga Hrvatskoga sabora, osim izmjena državnog
proračuna i propisivanja poreza, te onih pitanja koja prema Ustavu Republike
Hrvatske može uređivati samo Hrvatski sabor u razdoblju:
– od 15. prosinca 2006. do 15. siječnja 2007. i
– od 15. srpnja 2007. do 15. rujna 2007.

Članak 2.

Iznimno od odredbe članka 1. ovoga Zakona, ovlašćuje se Vlada Republike Hrvatske
da u razdoblju od dana raspuštanja ili isteka mandata Hrvatskoga sabora pa do
dana prvog zasjedanja novoizabranoga Hrvatskog sabora uredbama uređuje pojedina
pitanja iz djelokruga Hrvatskoga sabora osim onih pitanja koja prema Ustavu
Republike Hrvatske može uređivati samo Hrvatski sabor i donošenja ili izmjena
državnog proračuna te propisivanja poreza.

Članak 3.

Vlada Republike Hrvatske podnijet će Hrvatskome saboru izvješće o donošenju
uredbe odmah nakon njezinog donošenja, a na svaku sjednicu Hrvatskoga sabora
izvješće o uredbama koje je na temelju ovlasti iz članka 1. ovoga Zakona
donijela između dviju sjednica Hrvatskoga sabora, odnosno na prvo zasjedanje
novoizabranoga Hrvatskoga sabora izvješće o uredbama koje je donijela od dana
podnošenja posljednjeg izvješća.

Članak 4.

Uredbe koje je Vlada Republike Hrvatske donijela na temelju Zakona o ovlasti
Vlade Republike Hrvatske da uredbama uređuje pojedina pitanja iz djelokruga
Hrvatskoga sabora (»Narodne novine«, br. 115/05. i 121/05. – ispravak) koje
vrijede na dan stupanja na snagu ovoga Zakona ostaju na snazi, a najdulje do 31.
prosinca 2006. godine.

Članak 5.

Danom stupanja na snagu ovoga Zakona prestaje važiti Zakon o ovlasti Vlade
Republike Hrvatske da uredbama uređuje pojedina pitanja iz djelokruga Hrvatskoga
sabora (»Narodne novine«, br. 115/05. i 121/05. – ispravak).

Članak 6.

Ovaj Zakon stupa na snagu danom objave u »Narodnim novinama«.

Klasa: 022-01/06-01/01
Zagreb, 29. rujna 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Zakon, NN 108/2006-2403
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o odlikovanju dr. Petera Fischer-Appelta Redom Danice hrvatske s likom Ruđera Boškovića

### NN 108/2006 (4.10.2006.), Odluka o odlikovanju dr. Petera Fischer-Appelta Redom Danice hrvatske s likom Ruđera Boškovića

# PREDSJEDNIK REPUBLIKE HRVATSKE

**2404**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95), a
na prijedlog Državnog povjereništva za odlikovanja i priznanja, donosim

## ODLUKU

kojom se odlikuje

dr. Peter Fischer-Appelt

### REDOM DANICE HRVATSKE S LIKOM RUĐERA BOŠKOVIĆA

za zasluge stečene promicanjem međunarodnog položaja i ugleda Republike Hrvatske
u svijetu, kroz znanstvenu suradnju, kao i za osobit doprinos afirmaciji i
razvoju Interuniverzitetskog centra u Dubrovniku.

Klasa: 060-04/06-13/03
Urbroj: 71-05-04/2-06-1
Zagreb, 31. kolovoza 2006.

Predsjednik
Republike Hrvatske
**Stjepan Mesić**, v. r.

Odluka, NN 108/2006-2404
## Odluka o odlikovanju Nataše Kandić Redom Danice hrvatske s likom Katarine Zrinske

### NN 108/2006 (4.10.2006.), Odluka o odlikovanju Nataše Kandić Redom Danice hrvatske s likom Katarine Zrinske

# PREDSJEDNIK REPUBLIKE HRVATSKE

**2405**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95), a
na prijedlog Državnog povjereništva za odlikovanja i priznanja, donosim

## ODLUKU

kojom se odlikuje

Nataša Kandić

### REDOM DANICE HRVATSKE S LIKOM KATARINE ZRINSKE

za zasluge u promicanju moralnih društvenih vrednota kroz sudjelovanje u mnogim
humanitarnim aktivnostima.

Klasa: 060-04/06-13/04
Urbroj: 71-05-04/2-06-1
Zagreb, 1. rujna 2006.

Predsjednik
Republike Hrvatske
**Stjepan Mesić**, v. r.

Odluka, NN 108/2006-2405
## Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području općine Vuka

### NN 108/2006 (4.10.2006.), Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području općine Vuka

# VLADA REPUBLIKE HRVATSKE

**2412**

Na temelju članka 45. stavka 1. Zakona o poljoprivrednom zemljištu (»Narodne
novine«, broj 66/2001, 87/2002, 48/2005 i90/2005), Vlada Republike Hrvatske je
na sjednici održanoj 28. rujna 2006. godine donijela

## ODLUKU

### O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE VUKA

I.

Javni natječaj za dodjelu koncesije za korištenje poljoprivrednog zemljišta u
vlasništvu Republike Hrvatske, raspisuje se za poljoprivredno zemljište koje se
nalazi u Osječko-baranjskoj županiji, na području općine Vuka, a prema
posjedovnom listu Područnog ureda za katastar Osijek, Državne geodetske uprave,
označeno je kao:

*k.o. Vuka*

|  |  |  |  |  |
| --- | --- | --- | --- | --- |
| k.č.br. | kultura | klasa | ha a m2 | naknada u kunama |
| 741 | oranica | 1 | 22 80 59 | 10.673,16 |
| 742 | oranica | 1 | 24 26 04 | 11.353,87 |
| 743 | oranica | 1 | 5 68 27 | 2.659,50 |
| 747 | voćnjak | 2 | 8 94 | 37,66 |
| 749 | oranica | 1 | 4 25 69 | 1.992,23 |
| 773 | oranica | 2 | 1 07 82 | 454,14 |
| 775 | oranica | 2 | 7 10 22 | 2.991,45 |
| 776 | oranica | 1 | 10 92 58 | 5.113,27 |
| 776 | oranica | 2 | 10 92 58 | 4.601,95 |
| 841 | oranica | 2 | 17 73 17 | 7.468,59 |
| 842 | oranica | 1 | 8 71 41 | 4.078,20 |
| 843 | oranica | 2 | 24 13 74 | 11.296,30 |

Sveukupna površina: 137 ha 71 a 5 m2.
Sveukupna početna visina godišnje koncesijske naknade:62.720,32 kuna.

II.

Koncesija za korištenje poljoprivrednog zemljišta iz točke I. ove Odluke, kao
proizvodno-tehnološke cjeline, može se dati pravnoj i fizičkoj osobi za biljnu i
stočarsku proizvodnju na vrijeme od 30 godina, koja priloži dokaze o
ispunjavanju uvjeta propisanih člankom 44. Zakona o poljoprivrednom zemljištu i
člankom 4. Zakona o koncesijama (»Narodne novine«, broj 89/92).

III.

Postupak natječaja, prema ovoj Odluci, provest će Povjerenstvo za dodjelu
koncesija za korištenje poljoprivrednog zemljišta u vlasništvu Republike
Hrvatske, uz objavu zakonom propisanih natječajnih uvjeta.

IV.

Ova Odluka stupa na snagu danom donošenja, a objavit će se u »Narodnim
novinama«.

Klasa: 320-02/06-03/25
Urbroj: 5030116-06-1
Zagreb, 28. rujna 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 108/2006-2412
## Rješenje o imenovanju ravnatelja Fonda za profesionalnu rehabilitaciju i zapošljavanje osoba s invaliditetom

### NN 108/2006 (4.10.2006.), Rješenje o imenovanju ravnatelja Fonda za profesionalnu rehabilitaciju i zapošljavanje osoba s invaliditetom

# VLADA REPUBLIKE HRVATSKE

**2413**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 11. stavka
2. Uredbe o osnivanju Fonda za profesionalnu rehabilitaciju i zapošljavanje
osoba s invaliditetom (»Narodne novine«, br. 116/2003 i 48/2004), Vlada
Republike Hrvatske je na sjednici održanoj 28. rujna 2006. godine donijela

## RJEŠENJE

### O IMENOVANJU RAVNATELJA FONDA ZA PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Imenuje se SLAVKO LEBAN ravnateljem Fonda za profesionalnu rehabilitaciju i
zapošljavanje osoba s invaliditetom.

Klasa: 080-02/06-01/127
Urbroj: 50304/2-06-01
Zagreb, 28. rujna 2006.

Predsjednik
**dr. sc. Ivo Sanader**, v. r.

Rješenje, NN 108/2006-2413
## Rješenje o razrješenju zamjenika predstavnika Vlade Republike Hrvatske u Zajedničkom povjerenstvu za tumačenje Kolektivnog ugovora za djelatnost zdravstva i zdravstvenog osiguranja

### NN 108/2006 (4.10.2006.), Rješenje o razrješenju zamjenika predstavnika Vlade Republike Hrvatske u Zajedničkom povjerenstvu za tumačenje Kolektivnog ugovora za djelatnost zdravstva i zdravstvenog osiguranja

# VLADA REPUBLIKE HRVATSKE

**2414**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 18. stavka
1. Kolektivnog ugovora za djelatnost zdravstva i zdravstvenog osiguranja
(»Narodne novine«, br. 9/2005 i 20/2006), Vlada Republike Hrvatske je na
sjednici održanoj 28. rujna 2006. godine donijela

## RJEŠENJE

### O RAZRJEŠENJU ZAMJENIKA PREDSTAVNIKA VLADE REPUBLIKE HRVATSKE U ZAJEDNIČKOM POVJERENSTVU ZA TUMAČENJE KOLEKTIVNOG UGOVORA ZA DJELATNOST ZDRAVSTVA I ZDRAVSTVENOG OSIGURANJA

Razrješuje se MARIO BAGAT, dr. med., dužnosti zamjenika predstavnika Vlade
Republike Hrvatske u Zajedničkom povjerenstvu za tumačenje Kolektivnog ugovora
za djelatnost zdravstva i zdravstvenog osiguranja.

Klasa: 080-02/06-02/108
Urbroj: 50304/2-06-01
Zagreb, 28. rujna 2006.

Predsjednik
**dr. sc. Ivo Sanader**, v. r.

Rješenje, NN 108/2006-2414
## Rješenje o imenovanju zamjenika predstavnika Vlade Republike Hrvatske u Zajedničkom povjerenstvu za tumačenje Kolektivnog ugovora za djelatnost zdravstva i zdravstvenog osiguranja

### NN 108/2006 (4.10.2006.), Rješenje o imenovanju zamjenika predstavnika Vlade Republike Hrvatske u Zajedničkom povjerenstvu za tumačenje Kolektivnog ugovora za djelatnost zdravstva i zdravstvenog osiguranja

# VLADA REPUBLIKE HRVATSKE

**2415**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 18. stavka
1. Kolektivnog ugovora za djelatnost zdravstva i zdravstvenog osiguranja
(»Narodne novine«, br. 9/2005 i 20/2006), Vlada Republike Hrvatske je na
sjednici održanoj 28. rujna 2006. godine donijela

## RJEŠENJE

### O IMENOVANJU ZAMJENIKA PREDSTAVNIKA VLADE REPUBLIKE HRVATSKE U ZAJEDNIČKOM POVJERENSTVU ZA TUMAČENJE KOLEKTIVNOG UGOVORA ZA DJELATNOST ZDRAVSTVA I ZDRAVSTVENOG OSIGURANJA

Imenuje se MARIJAN KOVAČIĆ zamjenikom predstavnika Vlade Republike Hrvatske u
Zajedničkom povjerenstvu za tumačenje Kolektivnog ugovora za djelatnost
zdravstva i zdravstvenog osiguranja.

Klasa: 080-02/06-01/151
Urbroj: 50304/2-06-01
Zagreb, 28. rujna 2006.

Predsjednik
**dr. sc. Ivo Sanader**, v. r.

Rješenje, NN 108/2006-2415
## Rješenje o ovlaštenju Energozavoda-Zaštite d.o.o. iz Zagreba za obavljanje poslova zaštite na radu

### NN 108/2006 (4.10.2006.), Rješenje o ovlaštenju Energozavoda-Zaštite d.o.o. iz Zagreba za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**2417**

Na zahtjev ENERGOZAVODA-ZAŠTITE d.o.o. iz Zagreba, Travanjska 9, a temeljem
članka 91. stavka 4. Zakona o zaštiti na radu (»Narodne novine«, broj 59/96,
94/96 i 114/03) i članka 16. stavka 1. Pravilnika o uvjetima pod kojima pravne
osobe mogu obavljati poslove zaštite na radu (»Narodne novine«, broj 114/02 i
126/03), ministar gospodarstva, rada i poduzetništva donosi

## RJEŠENJE

I.

ENERGOZAVOD-ZAŠTITA d.o.o. iz Zagreba, Travanjska 9, ispunjava uvjete za
obavljanje poslova zaštite na radu, te se ovlašćuje da u okviru svoje
djelatnosti može obavljati sljedeće poslove:
1) izrada procjena opasnosti;
2) osposobljavanja radnika za rad na siguran način;
3) ispitivanja strojeva i uređaja s povećanim opasnostima;
4) ispitivanja u radnom okolišu:
4.1. ispitivanja fizikalnih čimbenika.
O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava
propisane uvjete, a o svim promjenama koje se odnose na ispunjavanje uvjeta
društvo je obvezno obavijestiti ovo ministarstvo u roku od 15 dana od dana
nastale promjene.

III.

Ovo rješenje objavit će se u »Narodnim novinama«.

Klasa: UP/I-116-01/03-04/50
Urbroj: 526-08-03/2-06-7
Zagreb, 28. rujna 2006.

p.o. Državna tajnica
**Vera Babić, dipl. iur.**, v. r.

Rješenje, NN 108/2006-2417
## Odluka o davanju suglasnosti na Odluku o izmjeni Odluke o redoslijedu i dinamici privatizacije INA - Industrije nafte d.d.

### NN 109/2006 (6.10.2006.), Odluka o davanju suglasnosti na Odluku o izmjeni Odluke o redoslijedu i dinamici privatizacije INA - Industrije nafte d.d.

# HRVATSKI SABOR

**2424**

Na temelju članka 4. stavka 4. Zakona o privatizaciji INA – Industrije nafte
d.d. (»Narodne novine«, br. 32/02.), Hrvatski sabor na sjednici 29. rujna 2006.,
donio je

## ODLUKU

### O DAVANJU SUGLASNOSTI NA ODLUKU O IZMJENI ODLUKE O REDOSLIJEDU I DINAMICI PRIVATIZACIJE INA – INDUSTRIJE NAFTE d.d.

Daje se suglasnost na Odluku o izmjeni Odluke o redoslijedu i dinamici
privatizacije INA – Industrije nafte d.d. koju je donijela Vlada Republike
Hrvatske na sjednici 14. rujna 2006.

Klasa: 310-05/06-01/02
Zagreb, 29. rujna 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 109/2006-2424
## Odluka o početku obnašanja zastupničke dužnosti zamjenice zastupnika u Hrvatskom saboru

### NN 109/2006 (6.10.2006.), Odluka o početku obnašanja zastupničke dužnosti zamjenice zastupnika u Hrvatskom saboru

# HRVATSKI SABOR

**2425**

Na temelju članka 80. Ustava Republike Hrvatske i članka 11. Zakona o izborima
zastupnika u Hrvatski sabor (»Narodne novine«, br. 116/99., 109/00., 53/03. i
69/03. – pročišćeni tekst), Hrvatski sabor na sjednici 27. rujna 2006., donio je

## ODLUKU

### O POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Zastupničku dužnost, umjesto zastupnika VICE VUKOVA, kojemu je prestao
zastupnički mandat 10. svibnja 2006., sukladno članku 9. stavku 2. Poslovnika
Hrvatskoga sabora, 27. rujna 2006. započinje obnašati zamjenica zastupnika
MIRJANA DIDOVIĆ.

Klasa: 021-14/06-08/16
Zagreb, 27. rujna 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 109/2006-2425
## Odluka o prestanku zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

### NN 109/2006 (6.10.2006.), Odluka o prestanku zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

# HRVATSKI SABOR

**2426**

Na temelju članka 80. Ustava Republike Hrvatske i članka 10. i 11. Zakona o
izborima zastupnika u Hrvatski sabor (»Narodne novine«, br. 116/99., 109/00.,
53/03. i 69/03. – pročišćeni tekst), Hrvatski sabor na sjednici 27. rujna 2006.,
donio je

## ODLUKU

### O PRESTANKU ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 10. rujna 2006. prestao je zastupnički mandat zastupniku dr. sc. JOSIPU
SUDECU, a zastupničku dužnost, sukladno članku 9. stavku 2. Poslovnika
Hrvatskoga sabora, danom 27. rujna 2006. započinje obnašati zamjenik zastupnika
STJEPAN KOZINA.

Klasa: 021-14/06-08/17
Zagreb, 27. rujna 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 109/2006-2426
## Odluka o razrješenju i izboru člana Odbora za vanjsku politiku Hrvatskoga sabora

### NN 109/2006 (6.10.2006.), Odluka o razrješenju i izboru člana Odbora za vanjsku politiku Hrvatskoga sabora

# HRVATSKI SABOR

**2427**

Na temelju članka 80. Ustava Republike Hrvatske i članka 62. Poslovnika
Hrvatskoga sabora, Hrvatski sabor na sjednici 29. rujna 2006., donio je

## ODLUKU

### O RAZRJEŠENJU I IZBORU ČLANA ODBORA ZA VANJSKU POLITIKU HRVATSKOGA SABORA

I.

Razrješuje se član Odbora za vanjsku politiku Hrvatskoga sabora ANTO ĐAPIĆ.

II.

Za člana Odbora za vanjsku politiku Hrvatskoga sabora bira se mr. sc. MIROSLAV
ROŽIĆ.

Klasa: 021-13/06-15/29
Zagreb, 29. rujna 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 109/2006-2427
## Odluka o izboru člana Odbora za financije i državni proračun Hrvatskoga sabora

### NN 109/2006 (6.10.2006.), Odluka o izboru člana Odbora za financije i državni proračun Hrvatskoga sabora

# HRVATSKI SABOR

**2428**

Na temelju članka 80. Ustava Republike Hrvatske i članka 66. Poslovnika
Hrvatskoga sabora, Hrvatski sabor na sjednici 29. rujna 2006., donio je

## ODLUKU

### O IZBORU ČLANA ODBORA ZA FINANCIJE I DRŽAVNI PRORAČUN HRVATSKOGA SABORA

Za člana Odbora za financije i državni proračun Hrvatskoga sabora bira se
DRAGUTIN PUKLEŠ.

Klasa: 021-13/06-15/30
Zagreb, 29. rujna 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 109/2006-2428
## Odluka o razrješenju člana Odbora za financije i državni proračun Hrvatskoga sabora

### NN 109/2006 (6.10.2006.), Odluka o razrješenju člana Odbora za financije i državni proračun Hrvatskoga sabora

# HRVATSKI SABOR

**2429**

Na temelju članka 80. Ustava Republike Hrvatske i članka 66. Poslovnika
Hrvatskoga sabora, Hrvatski sabor na sjednici 29. rujna 2006. donio je

## ODLUKU

### O RAZRJEŠENJU ČLANA ODBORA ZA FINANCIJE I DRŽAVNI PRORAČUN HRVATSKOGA SABORA

Razrješuje se član Odbora za financije i državni proračun Hrvatskoga sabora iz
reda predstavnika znanstvenih i stručnih institucija, na vlastiti zahtjev, s
danom 13. srpnja 2006. dr. sc. ŽELJKO LOVRINČEVIĆ.

Klasa: 021-13/06-07/25
Zagreb, 29. rujna 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 109/2006-2429
## Odluka o razrješenju i izboru člana Odbora za poljoprivredu i šumarstvo Hrvatskoga sabora

### NN 109/2006 (6.10.2006.), Odluka o razrješenju i izboru člana Odbora za poljoprivredu i šumarstvo Hrvatskoga sabora

# HRVATSKI SABOR

**2430**

Na temelju članka 80. Ustava Republike Hrvatske i članka 88. Poslovnika
Hrvatskoga sabora, Hrvatski sabor na sjednici 29. rujna 2006., donio je

## ODLUKU

### O RAZRJEŠENJU I IZBORU ČLANA ODBORA ZA POLJOPRIVREDU I ŠUMARSTVO HRVATSKOGA SABORA

I.

Razrješuje se član Odbora za poljoprivredu i šumarstvo Hrvatskoga sabora
DRAGUTIN PUKLEŠ.

II.

Za člana Odbora za poljoprivredu i šumarstvo Hrvatskoga sabora bira se STJEPAN
KOZINA.

Klasa: 021-13/06-15/31
Zagreb, 29. rujna 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 109/2006-2430
## Odluka o razrješenju i izboru člana Odbora za izbor, imenovanja i upravne poslove Hrvatskoga sabora

### NN 109/2006 (6.10.2006.), Odluka o razrješenju i izboru člana Odbora za izbor, imenovanja i upravne poslove Hrvatskoga sabora

# HRVATSKI SABOR

**2431**

Na temelju članka 80. Ustava Republike Hrvatske i članka 92. Poslovnika
Hrvatskoga sabora, Hrvatski sabor na sjednici 29. rujna 2006., donio je

## ODLUKU

### O RAZRJEŠENJU I IZBORU ČLANA ODBORA ZA IZBOR, IMENOVANJA I UPRAVNE POSLOVE HRVATSKOGA SABORA

I.

Razrješuje se član Odbora za izbor, imenovanja i upravne poslove Hrvatskoga
sabora mr. sc. MIROSLAV ROŽIĆ.

II.

Za člana Odbora za izbor, imenovanja i upravne poslove Hrvatskoga sabora bira se
ANTO ĐAPIĆ.

Klasa: 021-13/06-15/28
Zagreb, 29. rujna 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 109/2006-2431
## Pravilnik o izmjenama i dopuni Pravilnika o proved­bi programa razvitka seoskog prostora

### NN 109/2006 (6.10.2006.), Pravilnik o izmjenama i dopuni Pravilnika o proved­bi programa razvitka seoskog prostora

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2432**

Na temelju članka 53. stavka 6. Zakona o državnoj potpori u poljoprivredi,
ribarstvu i šumarstvu (»Narodne novine« br. 87/02, 117/03, 82/04, 12/05 i
85/06), ministar poljoprivrede, šumarstva i vodnoga gospodarstva, donosi

## PRAVILNIK

### O IZMJENAMA I DOPUNI PRAVILNIKA O PROVEDBI PROGRAMA RAZVITKA SEOSKOG PROSTORA

Članak 1.

U Pravilniku o provedbi programa razvitka seoskog prostora (»Narodne novine« br.
71/05 i 37/06) u članku 2. stavku 1. riječ: »financiranje« zamjenjuju se
riječju: »sufinanciranje«.
U istom članku stavak 2. mijenja se i glasi:
»(2) Potpora razvitka seoskog prostora odobrava se za projekte financirane od
samih korisnika, iz sredstava državnog proračuna, proračuna jedinica lokalne
samouprave, jedinica područne (regionalne) samouprave (županije) ili iz drugih
izvora financiranja«.

Članak 2.

U članku 3. stavku 2. točki 5. riječ »seljačko« briše se.
Iza točke 11. dodaje se točka 12. koja glasi: »12. zadruga upisana u registar
zadruga«.

Članak 3.

U članku 5. stavak 2. briše se.
Dosadašnji stavci 3. i 4. postaju stavci 2. i 3.

Članak 4.

Članak 6. mijenja se i glasi:
»(1) Iznos novčane potpore razvitka seoskog prostora za pojedinog korisnika može
iznositi od 30% do 80% vrijednosti prijavljenog projekta.
(2) Udio novčane potpore razvitka seoskog prostora po pojedinoj mjeri određuje
se natječajem za svaku mjeru zasebno.
(3) Najniži iznos potpore razvitka seoskog prostora po pojedinom korisniku
određuje se natječajem za svaku mjeru zasebno.
(4) Najviši odobreni iznos potpore razvitka seoskog prostora po pojedinom
korisniku za svaku mjeru određuje se natječajem«.

Članak 5.

Ovaj Pravilnik stupa na snagu danom objave u »Narodnim novinama«.

Klasa: 011-02/06-01/82
Urbroj: 525-01-06-1
Zagreb, 3. listopada 2006.

Ministar
**Petar Čobanković**, v. r.

Pravilnik, NN 109/2006-2432
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje ovlaštenju Zaštitnih sustava Zagreb d.o.o. iz Zagreba za obavljanje poslova zaštite na radu

### NN 109/2006 (6.10.2006.), Rješenje ovlaštenju Zaštitnih sustava Zagreb d.o.o. iz Zagreba za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**2433**

Na zahtjev društva ZAŠTITNI SUSTAVI ZAGREB d.o.o. iz Zagreba, Gre­gorčićeva 6, a
temeljem članka 91. stavka 4. Zakona o zaštiti na radu (»Narodne novine«, broj
59/96, 94/96 i 114/03) i članka 16. stavka 1. Pravilnika o uvjetima pod kojima
pravne osobe mogu obavljati poslove zaštite na radu (»Narodne novine«, broj
114/02 i 126/03), ministar gospodarstva, rada i poduzetništva donosi

## RJEŠENJE

I.

ZAŠTITNI SUSTAVI ZAGREB d.o.o. iz Zagreba, Gregorčićeva 6, ispunjava uvjete za
obavljanje poslova zaštite na radu, te se ovlašćuje da u okviru svoje
djelatnosti može obavljati sljedeće poslove:
1) izrada procjena opasnosti;
2) osposobljavanja radnika za rad na siguran način;
3) ispitivanja strojeva i uređaja s povećanim opasnostima;
4) ispitivanja u radnom okolišu:
4.1. ispitivanja fizikalnih čimbenika.
O obavljenim ispitivanjima, navedeno društvo je ovlašteno iz­da­vati isprave.

II.

Poslove iz točke I. ovog rješenja navedeno društvo može obav­ljati dok ispunjava
propisane uvjete, a o svim promjenama koje se odnose na ispunjavanje uvjeta
društvo je obvezno obavijestiti ovo ministarstvo u roku od 15 dana od dana
nastale promjene.

III.

Ovo rješenje objavit će se u »Narodnim novinama«.

Klasa: UP/I-116-01/06-04/07
Urbroj: 526-08-03/2-06-6
Zagreb, 2. listopada 2006.

p.o. Državna tajnica
**Vera Babić, dipl. iur**., v. r.

Rješenje, NN 109/2006-2433
## Rješenje kojim se Hrvatskom zavodu za transfuzijsku medicinu, Zagreb verificira i dodjeljuje naziv "Referentni centar Ministarstva zdravstva i socijalne skrbi za transfuzijsku medicinu"

### NN 109/2006 (6.10.2006.), Rješenje kojim se Hrvatskom zavodu za transfuzijsku medicinu, Zagreb verificira i dodjeljuje naziv "Referentni centar Ministarstva zdravstva i socijalne skrbi za transfuzijsku medicinu"

# MINISTARSTVO ZDRAVSTVA I SOCIJALNE SKRBI

**2434**

Ministar zdravstva i socijalne skrbi Republike Hrvatske na te­me­lju članka 107.
stavka 2. Zakona o zdravstvenoj zaštiti (»Narod­ne novine« broj 121/03, 48/05 i
85/06) na prijedlog Nacionalnoga zdravstvenog vijeća Ministarstva zdravstva te
na temelju članka 202. stavak 1. Zakona o općem upravnom postupku (»Narodne
novine« broj 53/91), donosi

## RJEŠENJE

Hrvatskom zavodu za transfuzijsku medicinu, Zagreb verificira se i dodjeljuje
naziv »Referentni centar Ministarstva zdravstva i socijalne skrbi za
transfuzijsku medicinu«.

Klasa: UP/I-510-01/03-01/6
Urbroj: 534-06-02/7-05-18
Zagreb, 29. rujna 2006.

Ministar
**doc. dr. sc. Neven Ljubičić**, v. r.

Rješenje, NN 109/2006-2434
## Pravilnik o lakim povredama službene dužnosti

### NN 109/2006 (6.10.2006.), Pravilnik o lakim povredama službene dužnosti

# DRŽAVNI INSPEKTORAT

**2435**

Na temelju članka 98. stavak 1f) Zakona o državnim službenicima (Narodne novine
br. 92/05.) glavni inspektor Državnog inspek­torata donosi

## PRAVILNIK

### O LAKIM POVREDAMA SLUŽBENE DUŽNOSTI

Članak 1.

Ovim Pravilnikom propisuju se drugi slučajevi lakih povreda službene dužnosti
osim onih lakih povreda službene dužnosti propisanih člankom 98. Zakona o
državnim službenicima.

Članak 2.

U smislu ovog Pravilnika lake povrede službene dužnosti jesu:
– neizvršavanje naputaka za rad koje donosi glavni inspektor,
– nedolično ponašanje prema čelniku tijela, nadređenom i drugim službenicima i
namještenicima,
– nekorektan odnos prema drugim službenicima i namještenicima,
– odbijanje pružanja stručne pomoći nadređenog službenika drugim, posebno
novoprimljenim službenicima i namještenicima.

Članak 3.

Danom stupanja na snagu ovog Pravilnika prestaje važiti Pravilnik o lakim
povredama službene dužnosti objavljen u »Narodnim novinama« br. 144/02.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/06-02/10
Urbroj: 556-05-03-06-01
Zagreb, 2.
listopada 2006.

Glavni inspektor
**mr. sc. Kruno Kovačević**, v. r.

Pravilnik, NN 109/2006-2435
## Rješenje kojim se Gabrijeli Vukelić iz Osijeka, izdaje dozvola za obavljanje poslova brokera, na neodređeno vrijeme

### NN 109/2006 (6.10.2006.), Rješenje kojim se Gabrijeli Vukelić iz Osijeka, izdaje dozvola za obavljanje poslova brokera, na neodređeno vrijeme

# HRVATSKA AGENCIJA ZA NADZOR FINANCIJSKIH USLUGA

**2439**

Temeljem odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (Narodne novine br. 140/05),
Uprava Hrvatske agencije za nadzor financijskih usluga, na zahtjev Gabrijele
Vukelić iz Osijeka, Brijest – Tešanjska 35, u predmetu izdavanja dozvole za
obavljanje poslova brokera, na sjednici održanoj 28. rujna 2006. godine donijela
je

## RJEŠENJE

1. Gabrijeli Vukelić iz Osijeka, Brijest – Tešanjska 35, izdaje se dozvola za
obavljanje poslova brokera, na neodređeno vrijeme.
2. Ovo rješenje upisuje se u Registar ovlaštenih brokera, koji vodi Hrvatska
agencija za nadzor financijskih usluga.
3. Izrjeka ovog rješenja objavit će se u »Narodnim novinama«.

Klasa: UP/I-450-08/06-07/41
Urbroj: 326-111/06-2
Zagreb, 28. rujna 2006.

Predsjednik Uprave
**Ante Samodol**, v. r.

Rješenje, NN 109/2006-2439
## Rješenje kojim se daje odobrenje Micheleu Ciriecu iz Zagreba, za obavljanje funkcije člana uprave Generali životnog osiguranja d.d.

### NN 109/2006 (6.10.2006.), Rješenje kojim se daje odobrenje Micheleu Ciriecu iz Zagreba, za obavljanje funkcije člana uprave Generali životnog osiguranja d.d.

# HRVATSKA AGENCIJA ZA NADZOR FINANCIJSKIH USLUGA

**2440**

Na temelju odredbi članka 15. stavak 1. točke 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05) i odredbe članka 28. stavak 5. Zakona o osiguranju (»Narodne
novine« broj 151/05), Uprava Hrvatske agencije za nadzor financijskih usluga,
odlučujući o zahtjevu nadzornog odbora Generali životno osiguranje d.d., Zagreb,
Zavrtnica 17, za izdavanje odobrenja kandidatu za obavljanje funkcije člana
uprave, na sjednici održanoj 28. rujna 2006. donijela je

## RJEŠENJE

I. Daje se odobrenje Micheleu Ciriecu iz Zagreba, Gajeva 7, rođ­enom 26. veljače
1963. godine u Rimu, Republika Italija, za obavljanje funkcije člana uprave
Generali životno osiguranje d.d. Zagreb, Zavrtnica 17, MBS 080439855.
II. Izreka ovog rješenja objavit će se u »Narodnim novinama«.

Klasa: UP/I -453-02/06-30/28
Urbroj: 326-112-06-7
Zagreb, 28. rujna 2006.

Predsjednik Uprave
**Ante Samodol**, v. r.

Rješenje, NN 109/2006-2440
## Pravilnik o izmjenama i dopunama Pravilnika o promidžbi investicijskih fondova s javnom ponudom

### NN 109/2006 (6.10.2006.), Pravilnik o izmjenama i dopunama Pravilnika o promidžbi investicijskih fondova s javnom ponudom

# HRVATSKA AGENCIJA ZA NADZOR FINANCIJSKIH USLUGA

**2441**

Na temelju odredbe članka 120. Zakona o investicijskim fondovima (»Narodne
novine« br. 150/05), Uprava Hrvatske agencije za nadzor financijskih usluga
donijela je na sjednici održanoj dana 28. rujna 2006. godine

## PRAVILNIK

### O IZMJENAMA I DOPUNAMA PRAVILNIKA O PROMIDŽBI INVESTICIJSKIH FONDOVA S JAVNOM PONUDOM

Članak 1.

U Pravilniku o promidžbi investicijskih fondova s javnom ponudom (»Narodne
novine« br. 29/06) iza članka 1. naslov »Sadržaj promidžbenih poruka« mijenja se
u naslov:
»ZAHTJEV ZA ODOBRENJE I SADRŽAJ PROMIDŽBENIH INFORMACIJA«

Članak 2.

Iza članka 1. i naslova Zahtjev za odobrenje i sadržaj promidž­benih informacija
dodaje se članak 1a. koji glasi:

*»Članak 1a.*

Zahtjev za odobrenje promidžbenih informacija sadrži najmanje sljedeće:
– naziv medija za oglašavanje,
– naziv agencije za oglašavanje,
– trajanje promidžbene kampanje i
– izračune i podatke iz članka 4. ovoga Pravilnika.«

Članak 3.

U članku 2. iza stavka 1. dodaje se novi stavak koji glasi:
»(2) Pod promidžbenim informacijama o fondovima smatra se i: svako isticanje
imena, prinosa, načina ulaganja u fond ili navođenje financijskih proizvoda
vezanih uz fond kada se oglašava financijska grupa ili druge povezane osobe s
društvom koje upravlja fondom, bez obzira kojim se putem i medijem informacije i
oglasi odašilju javnosti.«
Dosadašnji stavak 2 postaje stavak 3.
U članku 2. stavku 3. iza alineje 3. dodaje se alineja 4. koja glasi:
»– koje na bilo koji način ulagatelje dovode u zabludu.«

Članak 4.

U članku 4. iza alineje 3. dodaje se alineja 4. koja glasi:
»ako se oglašava ostvareni prinos u razdoblju od godine dana, obvezno se navode
ostvareni prinosi iz prethodne dvije godine;«
Dosadašnje alineje 4. 5. i 6. postaju alineje 5. 6. i 7.

Članak 5.

U članku 6. stavku stavku 1. iza riječi »iz članka 2. stavka 1.« dodaju se
riječi »i 2.«
U članku 6. stavak 2. mijenja se i glasi:
»(2) Agencija će izdati pismenu suglasnost u roku od 30 dana od dana podnošenja
pisanog zahtjeva društvu koje udovoljava uvjetima propisanim člancima 1a., 2.,
3. i 4. ovoga Pravilnika.«
U članku 6. stavku 3. riječi »15 (petnaest) dana« zamjenjuju se riječima »30
(trideset) dana.«

Članak 6.

U članku 8. stavku 2. riječi »15 (petnaest) dana« zamjenjuju se riječima »7
(sedam) dana«.

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/06-01/04
Urbroj: 326-01-06-2
Zagreb, 28. rujna 2006.

Predsjednik Uprave
**Ante Samodol**, v. r.

Pravilnik, NN 109/2006-2441
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o izmjenama i dopunama Pravilnika o marketingu mirovinskih fondova

### NN 109/2006 (6.10.2006.), Pravilnik o izmjenama i dopunama Pravilnika o marketingu mirovinskih fondova

# HRVATSKA AGENCIJA ZA NADZOR FINANCIJSKIH USLUGA

**2442**

Na temelju odredbe članka 65. i 67. Zakona o obveznim i dobrovoljnim mirovinskim
fondovima (»Narodne novine« br. 49/99, 63/00, 103/03 i 177/04), Uprava Hrvatske
agencije za nadzor financijskih usluga donijela je na sjednici održanoj dana 28.
rujna 2006. godine

## PRAVILNIK

### O IZMJENAMA I DOPUNAMA PRAVILNIKA O MARKETINGU MIROVINSKIH FONDOVA

Članak 1.

U Pravilniku o marketingu mirovinskih fondova (»Narodne novine« br. 65/01) u
članku 4. stavku 2. riječi »u roku od 15 (petnaest) dana« zamjenjuju se riječima
»u roku od 30 (trideset) dana«.
U stavku 3. istog članka, riječi »u roku od 15 (petnest) dana«» zamjenjuju se
riječima »u roku od 30 (trideset) dana«.

Članak 2.

Iza članka 4. dodaje se članak 4a. koji glasi:

*»Članak 4a.*

Zahtjev za odobrenje oglasa i promidžbenog materijala mirovinskog društva sadrži
najmanje sljedeće:
– naziv medija za oglašavanje
– naziv tvrtke za oglašavanje ili distribuciju
– trajanje promidžbene kampanje
– izračune i podatke iz članka 54. stavak 1. Zakona o obveznim i dobrovoljnim
mirovinskim fondovima (»Narodne novine« br. 49/99, 63/00, 103/03, 177/04)«.

Članak 3.

U članku 6. stavku 2. riječi »u roku od 15 (petnaest) dana« zamjenjuju se
riječima »u roku od 7 (sedam) dana«.

Članak 4.

U članku 10. stavak 8. riječi »u roku od 15 (petnaest) dana zamjenjuju se
riječima »u roku od 30 (trideset) dana«.

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/06-01/30
Urbroj: 326-01-06-1
Zagreb, 28. rujna 2006.

Predsjednik Uprave
**Ante Samodol**, v. r.

Pravilnik, NN 109/2006-2442
## Odluka o raspisivanju izbora za općinska vijeća općina Lopar, Vrsi, Tribunj, Štitar, Funtana i Tar-Va­briga

### NN 110/2006 (9.10.2006.), Odluka o raspisivanju izbora za općinska vijeća općina Lopar, Vrsi, Tribunj, Štitar, Funtana i Tar-Va­briga

# VLADA REPUBLIKE HRVATSKE

**2444**

Na temelju članka 30. stavka 2. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004), članka 4. stavka 2.
Zakona o izboru članova predstav­nič­kih tijela jedinica lokalne i područne
(regionalne) samouprave (»Narodne novine«, br. 33/2001, 10/2002, 155/2002,
45/2003, 43/2004, 40/2005 i 44/2005 – pročišćeni tekst), članka 33. Zakona o
područ­jima županija, gradova i općina u Republici Hrvatskoj (»Narodne novine«,
broj 86/2006) i članka 99. stavka 1. Zakona o lokalnoj i područnoj (regionalnoj)
samoupravi (»Narodne novine«, br. 33/2001,60/2001 i 129/2005), Vlada Republike
Hrvatske je na sjednici održanoj 5. listopada 2006. godine donijela

## ODLUKU

### O RASPISIVANJU IZBORA ZA OPĆINSKA VIJEĆA OPĆINA LOPAR, VRSI, TRIBUNJ, ŠTITAR, FUNTANA I TAR-VABRIGA

I.

Raspisuju se izbori za članove općinskih vijeća općina Lopar, Vrsi, Tribunj,
Štitar, Funtana i Tar-Vabriga.

II.

U općinska vijeća općina Lopar, Vrsi, Tribunj, Štitar, Funtana i Tar-Vabriga,
birat će se broj članova kako slijedi:
– Lopar jedanaest članova
– Vrsi jedanaest članova
– Tribunj jedanaest članova
– Štitar jedanaest članova
– Funtana jedanaest članova
– Tar-Vabriga jedanaest članova.

III.

Za dan provedbe izbora određuje se nedjelja, 12. studenoga 2006. godine.

IV.

Sredstva za provedbu izbora raspisanih ovom Odlukom osiguravaju se u državnom
proračunu Republike Hrvatske.

V.

Ova Odluka stupa na snagu danom objave u »Narodnim novi­nama«.

Klasa: 015-01/06-09/10
Urbroj: 5030106-06-1
Zagreb, 5. listopada 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 110/2006-2444
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Obvezatne upute broj LS II - primjena obvezatnih uputa

### NN 110/2006 (9.10.2006.), Obvezatne upute broj LS II - primjena obvezatnih uputa

# DRŽAVNO IZBORNO POVJERENSTVO

**2448**

Na temelju članka 30. stavka 1. Zakona o izboru članova predstavničkih tijela
jedinica lokalne i područne (regionalne) samouprave (»Narodne novine«, br. 44/05
– pročišćeni tekst – dalje Zakon), Državno izborno povjerenstvo Republike
Hrvatske propisuje

## OBVEZATNE UPUTE BROJ LS II

### PRIMJENA OBVEZATNIH UPUTA

U izborima za članove Općinskog vijeća Općine Lopar, Općinskog vijeća Općine
Vrsi, Općinskog vijeća Općine Tribunj, Općinskog vijeća Općine Štitar, Općinskog
vijeća Općine Funtana i Općinskog vijeća Općine Tar-Vabriga koji će se održati
12. studenoga 2006. primjenjivat će se:
1. Obvezatne upute broj LS I – o obrascima za provođenje izbora za članove
predstavničkih tijela jedinica lokalne i područne (regionalne) samouprave,
objavljene u »Narodnim novinama«, broj 46/05 od 9. travnja 2005.;
2. Nadopuna Obvezatnih uputa broj LS I – o obrascima za provođenje izbora za
članove predstavničkih tijela jedinica lokalne i područne (regionalne)
samouprave, objavljene u »Narodnim novinama«, broj 48/05 od 13. travnja 2005.;
3. Obvezatne upute broj LS III – o odustanku od kandidature za izbor članova
predstavničkih tijela jedinica lokalne i područne (regionalne) samouprave,
objavljene u »Narodnim novinama«, broj 48/05 od 13. travnja 2005.;
4. Obvezatne upute broj LS IV – o pravima i dužnostima promatrača i o načinu
promatranja rada tijela za provođenje izbora za izbor članova predstavničkih
tijela jedinica lokalne i područne (regionalne) samouprave, objavljene u
»Narodnim novinama«, broj 48/05 od 13. travnja 2005.;
5. Obvezatne upute broj LS V – o načinu glasovanja osoba s tjelesnom manom,
nepismenih osoba te osoba koje nisu u mogućnosti pristupiti na biračko mjesto,
objavljene u »Narodnim novinama«, broj 48/05 od 13. travnja 2005.;
6. Obvezatne upute broj LS VI, objavljene u »Narodnim novinama«, broj 52/05 od
22. travnja 2005.;
7. Ove Obvezatne upute stupaju na snagu danom objave u »Narodnim novinama«.

Klasa: 013-03/06-03/25
Urbroj: 599-06-01
Zagreb, 9. listopada 2006.

Predsjednik
**Branko Hrvatin, dipl. iur**., v. r.

Uputa, NN 110/2006-2448
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o izmjenama i dopunama Zakona o prijevozu u cestovnom prometu

### NN 111/2006 (11.10.2006.), Zakon o izmjenama i dopunama Zakona o prijevozu u cestovnom prometu

# HRVATSKI SABOR

**2453**

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O PRIJEVOZU U CESTOVNOM PROMETU

Proglašavam Zakon o izmjenama i dopunama Zakona o prijevozu u cestovnom prometu,
kojega je Hrvatski sabor donio na sjednici 29. rujna 2006. godine.

Klasa: 011-01/06-01/55
Urbroj: 71-05-03/1-06-2
Zagreb, 3. listopada 2006.

Predsjednik
Republike Hrvatske
**Stjepan Mesić**, v. r.

## ZAKON

### O IZMJENAMA I DOPUNAMA ZAKONA O PRIJEVOZU U CESTOVNOM PROMETU

Članak 1.

U Zakonu o prijevozu u cestovnom prometu (»Narodne novine«, br. 178/04., 48/05.
i 151/05.) u članku 6. stavku 3. riječi: »u skladu s uvjetima obavljanja
djelatnosti prema ovom Zakonu« brišu se.

Članak 2.

U članku 8. iza stavka 1. dodaje se novi stavak 2. koji glasi:
»(2) Za obavljanje autotaksi prijevoza pravna ili fizička osoba ne mora
ispunjavati uvjete iz stavka 1. točke 2. i 5. ovoga članka.«
Dosadašnji stavak 2. postaje stavak 3.

Članak 3.

U članku 45. stavku 1. iza riječi: »je prijevoz« dodaje se riječ: »autobusom«.

Članak 4.

U članku 97. stavku 4. iza riječi: »točke« dodaje se brojka: »1.«, a brojka:
»1.000,00« zamjenjuje se brojkom: »7.000,00«.

Članak 5.

U članku 101. stavku 1. točka 1. briše se.
Dosadašnje točke 2. do 4. postaju točke 1. do 3.

Članak 6.

U članku 103. stavak 3. mijenja se i glasi:
»(3) Pravne i fizičke osobe koje obavljaju djelatnost na temelju ovoga Zakona
uskladit će svoje poslovanje u skladu s odredbama ovoga Zakona do 31. prosinca
2006., osim s odredbom članka 6. stavcima 1. i 2. ovoga Zakona, s kojom se
moraju uskladiti do 1. siječnja 2012.«
Iza stavka 4. dodaje se stavak 5. koji glasi:
»(5) Odredbe ovoga Zakona koje se odnose na stručnu spremu vozača, ne
primjenjuju se na osobe koje su na dan stupanja na snagu Zakona o prijevozu u
cestovnom prometu (»Narodne novine«, br. 36/98., 83/98. i 26/03.) zatečene na
poslovima vozača motornog vozila u cestovnom prometu.«

Članak 7.

Danom stupanja na snagu ovoga Zakona prestaje važiti Uredba o izmjeni Zakona o
prijevozu u cestovnom prometu (»Narodne novine«, br. 151/05.).

Članak 8.

Ovaj Zakon stupa na snagu osmoga dana od dana objave u »Narodnim novinama«.

Klasa: 340-01/06-01/01
Zagreb, 29. rujna 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 111/2006-2453
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o razrješenju pomoćnika ministra obrane

### NN 111/2006 (11.10.2006.), Rješenje o razrješenju pomoćnika ministra obrane

# VLADA REPUBLIKE HRVATSKE

**2460**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 42. stavka
2. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst i 199/2003), Vlada Republike
Hrvatske je na sjednici održanoj 5. listopada 2006. godine donijela

## RJEŠENJE

### O RAZRJEŠENJU POMOĆNIKA MINISTRA OBRANE

Razrješuje se JOSIP BUDIMIR dužnosti pomoćnika ministra obrane, na osobni
zahtjev.

Klasa: 080-02/06-02/109
Urbroj: 50304/2-06-01
Zagreb, 5. listopada 2006.

Predsjednik
**dr. sc. Ivo Sanader**, v. r.

Rješenje, NN 111/2006-2460
## Rješenje o imenovanju ravnateljice Šumarske savjetodavne službe

### NN 111/2006 (11.10.2006.), Rješenje o imenovanju ravnateljice Šumarske savjetodavne službe

# VLADA REPUBLIKE HRVATSKE

**2461**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 7. stavka
1. Uredbe o osnivanju Šumarske savjetodavne službe (»Narodne novine«, broj
64/2006), Vlada Republike Hrvatske je na sjednici održanoj 5. listopada 2006.
godine donijela

## RJEŠENJE

### O IMENOVANJU RAVNATELJICE ŠUMARSKE SAVJETODAVNE SLUŽBE

Imenuje se SUZANA TRNINIĆ ravnateljicom Šumarske savjetodavne službe.

Klasa: 080-02/06-01/101
Urbroj: 50304/2-06-02
Zagreb, 5. listopada 2006.

Predsjednik
**dr. sc. Ivo Sanader**, v. r.

Rješenje, NN 111/2006-2461
## Rješenje kojim se Klinici za unutarnje bolesti Klinič­ke bolnice "Sestre milosrdnice", Zagreb, verificira i dodjeljuje naziv "Referentni centar Ministarstva zdravstva i socijalne skrbi za medicinsko zbrinjavanje ozračenih osoba"

### NN 111/2006 (11.10.2006.), Rješenje kojim se Klinici za unutarnje bolesti Klinič­ke bolnice "Sestre milosrdnice", Zagreb, verificira i dodjeljuje naziv "Referentni centar Ministarstva zdravstva i socijalne skrbi za medicinsko zbrinjavanje ozračenih osoba"

# MINISTARSTVO ZDRAVSTVA I SOCIJALNE SKRBI

**2465**

Ministar zdravstva i socijalne skrbi Republike Hrvatske na temelju članka 107.
stavka 2. Zakona o zdravstvenoj zaštiti (»Narod­ne novine« broj 121/03, 48/05 i
85/06) na prijedlog Nacionalnog zdravstvenog vijeća Ministarstva zdravstva te na
temelju članka 202. stavak 1. Zakona o općem upravnom postupku (»Narodne novine«
broj 53/91), donosi

## RJEŠENJE

Klinici za unutarnje bolesti Kliničke bolnice »Sestre milosrd­nice«, Zagreb,
verificira se i dodjeljuje naziv »Referentni centar Ministarstva zdravstva i
socijalne skrbi za medicinsko zbrinjavanje ozračenih osoba«.

Klasa: UP/I-510-01/05-01/23
Urbroj: 534-07-02/7-06-12
Zagreb, 2. listopada 2006.

Ministar
**doc. dr. sc. Neven Ljubičić**, v. r.

Rješenje, NN 111/2006-2465